Diari Oficial de la Generalitat Valenciana


Sumari del DOGV 7484, del 12-03-2015 (2015/2220)

ORDE 22/2015, de 10 de març, de la Conselleria d'Educació, Cultura i Esport, per la qual s'aproven les bases i es convoquen subvencions destinades a les federacions esportives per al desenrotllament dels plans d'especialització esportiva per a l'any 2015.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7484

Data del DOGV
:   12-03-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/2220


Data del document
:   10-03-2015

Organisme emissor
:   Conselleria d'Educació, Cultura i Esport

Tipus de document
:   Ordre

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

ORDE 22/2015, de 10 de març, de la Conselleria d'Educació, Cultura i Esport, per la qual s'aproven les bases i es convoquen subvencions destinades a les federacions esportives per al desenrotllament dels plans d'especialització esportiva per a l'any 2015. [2015/2220]  
La Llei 2/2011, de la Generalitat, de 22 de març, de l'Esport i l'Activitat Física de la Comunitat Valenciana, establix en l'article 17 la inclusió dels esportistes d'elit de la Comunitat Valenciana en programes de tecnificació esportiva i en plans especials de preparació en coordinació amb les federacions esportives, així com la compatibilitat dels seus estudis i l'activitat esportiva per mitjà de l'ingrés en centres docents especials.  
La Generalitat, en col·laboració amb algunes federacions esportives de la Comunitat, va posar en marxa en el curs escolar 1999-2000 els plans d'especialització esportiva en el Complex Educatiu de Cheste. En el seguiment d'estos plans s'ha posat de manifest la necessitat de continuar esta línia d'actuació que permet a les federacions esportives millorar la preparació dels esportistes.  
Per mitjà de la Resolució de 16 d'agost de 2010, de la Direcció General d'Ordenació i Centres Docents de la Conselleria d'Educació, es va disposar la creació de grups específics d'esportistes per a l'alumnat que seguisca els plans d'especialització esportiva en l'Institut d'Educació Secundària número 1 del Complex Educatiu de Cheste.  
Per això, fent ús de les facultats que em conferix l'article 47.11 del text refós de la Llei d'Hisenda Pública de la Generalitat,  
  
  
ORDENE  
  
Primer  
Aprovar les bases per les quals es regula esta convocatòria de subvencions a les federacions esportives per al desenrotllament dels plans d'especialització esportiva durant l'any 2015.  
  
Segon  
Convocar la concessió de subvencions destinades a federacions esportives per al desenrotllament dels plans d'especialització esportiva durant l'any 2015, per un import global màxim de 200.000 euros amb càrrec a l'aplicació pressupostària 39.38.60.616.62, línia de subvenció T6413000, dels pressupostos de la Generalitat per al 2015.  
  
Tercer  
Les ajudes convocades per esta convocatòria no necessiten ser notificades a la Comissió Europea perquè no reunixen els requisits de l'article 107 del TFUE, segons disposa el Decret 147/2007, de 7 de setembre, del Consell, ja que estes no suposen cap avantatge econòmic atés que les entitats a què van adreçades les subvencions no exercixen activitats econòmiques en què s'oferisquen al mercat béns o servicis, per la qual cosa no hi ha possibilitat de falsejament de la competència.  
  
  
Quart  
Es delega en el director general de l'Esport la facultat de concedir o de denegar estes subvencions, i se l'autoritza perquè dicte les resolucions i instruccions necessàries per a l'execució de l'orde esmentada.  
  
Quint  
Esta orde produirà efectes l'endemà de ser publicada en el Diari Oficial de la Comunitat Valenciana.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la jurisdicció contenciosa administrativa, contra esta orde, que posa fi a la via administrativa, es podrà recórrer potestativament en reposició o bé es podrà plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs potestatiu de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de ser publicada esta orde en el Diari Oficial de la Comunitat Valenciana.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada esta orde en el Diari Oficial de la Comunitat Valenciana.  
  
València, 10 de març de 2015  
  
La consellera d'Educació, Cultura i Esport,  
MARÍA JOSÉ CATALÁ VERDET.  
  
  
ANNEX I  
Bases per les quals es regula la convocatòria de subvencions destinades a les federacions esportives per al desenrotllament dels plans d'especialització esportiva.  
  
Primera. Beneficiaris  
Podran sol·licitar estes subvencions les federacions esportives que realitzen la seua activitat dins de l'àmbit competencial de la Generalitat, exclusivament per al desenrotllament d'un pla d'especialització esportiva, sempre que reunisquen els requisits establits en esta orde i en l'article 13 de la Llei 38/2003, de 17 de novembre, General de Subvencions.  
  
Segona. Objecte i aplicació de les subvencions  
Les subvencions objecte d'esta convocatòria estaran destinades a sufragar els gastos ocasionats pel desenrotllament d'un pla d'especialització esportiva d'acord amb els requisits especificats en les bases que s'indiquen a continuació.  
  
Tercera. Definició i objectius dels plans d'especialització esportiva  
  
3.1. L'objectiu fonamental dels plans d'especialització esportiva és afavorir la formació integral dels esportistes perquè es puga compaginar adequadament el desenrotllament de la seua activitat acadèmica amb les exigències que implica la preparació per a l'esport d'alt nivell.  
3.2. Els plans d'especialització esportiva es realitzen en les instal·lacions del Complex Educatiu de Cheste i s'adrecen a alumnes esportistes domiciliats a la Comunitat Valenciana que cursen o cursaran Educació Secundària Obligatòria o Batxillerat en eixe centre, seleccionats d'acord amb les bases que regulen la selecció dels alumnes esportistes que participen en els plans d'especialització esportiva, i que s'establixen com a annex II a esta orde.  
3.3. L'alumnat que participa en els plans d'especialització esportiva desenrotllats en el Complex Educatiu de Cheste ho farà exclusivament en règim d'internat en les mateixes residències del complex.  
  
  
Quarta. Condició d'accés a les ajudes  
Les condicions que regulen l'accés a les ajudes perquè les federacions esportives que desenrotllen un pla d'especialització esportiva durant el curs escolar 2014-2015 en puguen desenrotllar un durant el curs escolar 2015-2016 en el Complex Educatiu de Cheste, són les següents:  
  
Matricular a l'inici de cada curs escolar, i mantindre durant tot el curs, un grup homogeni d'alumnes esportistes en l'etapa d'Educació Secundària Obligatòria o en l'etapa de Batxillerat en el Complex Educatiu de Cheste, i complir els requisits que s'establixen a continuació:  
  
  
Esports individuals Esports d'equip  
Nombre mínim d'alumnes: 12. Nombre mínim d'alumnes: 12.  
Nombre màxim d'alumnes: 36. Nombre màxim d'alumnes: 50.  
  
Quinta. Motius de no-continuïtat  
5.1. Els motius de no-continuïtat de les ajudes perquè les federacions esportives desenrotllen durant el curs escolar 2014-2015 un pla d'especialització esportiva en el Complex Educatiu de Cheste són:  
a) No sol·licitar les ajudes convocades per als plans d'especialització esportiva per mitjà de la instància adreçada a la Conselleria d'Educació, Cultura i Esport, segons el model oficial que figura com a annex III d'esta convocatòria.  
b) No matricular i/o mantindre un grup homogeni d'esportistes durant el curs escolar en l'etapa d'Ensenyança Secundària Obligatòria o en l'etapa de Batxillerat en el Complex Educatiu de Cheste, d'acord amb els criteris establits en l'annex mencionat.  
c) No complir, els tècnics proposats per les federacions per a la realització pràctica del pla d'especialització esportiva, de manera reiterada, les seues tasques i obligacions al llarg del curs escolar; serà considerada així, entre altres possibles causes, la falta a l'entrenament en més de cinc ocasions per curs escolar.  
d) No presentar als diferents clubs o entitats esportius la proposta d'alumnes esportistes elaborada per la federació esportiva, o no presentar el projecte de planificació esportiva del curs escolar per al desenrotllament del pla d'especialització esportiva.  
e) No destinar les ajudes rebudes a sufragar els gastos ocasionats pel desenrotllament del pla d'especialització esportiva d'acord amb els requisits establits en la base quarta de l'annex I.  
f) No aconseguir la puntuació mínima establida en la base octava, apartat 8.3, d'assignació de mòduls de subvenció.  
5.2. La comissió tècnica d'avaluació a què es referix la base octava de l'annex I d'esta convocatòria serà l'encarregada de l'estudi i valoració de les causes que puguen determinar els motius de la falta de continuïtat de funcionament d'un pla d'especialització esportiva que desenrotlle una federació esportiva en el Complex Educatiu de Cheste.  
  
  
Sexta. Gastos subvencionables  
6.1. Les subvencions concedides es destinaran a sufragar únicament els gastos ocasionats pel pla d'especialització esportiva desenrotllat en el Centre Educatiu de Cheste i per als conceptes següents:  
  
a) Honoraris dels entrenadors esportius responsables de les sessions i de la direcció de l'entrenament i aprovats en el projecte per la Direcció General de l'Esport.  
b) Servici de fisioteràpia específic.  
c) Adquisició de material esportiu i equips esportius, no inventariable, exclusivament per als plans.  
d) Gastos o honoraris del coordinador esportiu.  
En cas de l'equip esportiu, hauran de seguir les directrius d'uniformitat, logotips i imatge que establisca la Direcció General de l'Esport.  
  
6.2. Les federacions esportives es faran càrrec dels possibles gastos derivats de la convocatòria i proves per a la selecció dels alumnes esportistes per a incorporar-se als plans d'especialització esportiva.  
  
  
Sèptima. Sol·licituds i documentació  
7.1. Les sol·licituds es realitzaran per mitjà d'una instància adreçada a la Conselleria d'Educació, Cultura i Esport, segons el model que figura com a annex III d'esta orde.  
La sol·licitud la firmarà qui exercisca la representació de la federació esportiva, qui presentarà un document que ho acredite, en cas de no constar en la Direcció General de l'Esport.  
7.2. La instància s'acompanyarà de la següent informació i documentació:  
7.2.1. Per a modalitats esportives existents:  
Per als plans d'especialització esportiva que ja es desenrotllen en el Complex Educatiu de Cheste durant el curs escolar 2014-2015 i complixen els criteris establits en la base primera de l'annex II:  
a) Pressupost detallat d'ingressos i gastos previstos per a l'any 2015 distribuït durant els mesos de període escolar de gener a juny i de setembre a desembre.  
b) Nombre d'alumnes esportistes matriculats que figuren en les llistes d'esportistes d'elit de la Comunitat Valenciana corresponents als anys 2013 i 2014.  
c) Projecte de planificació esportiva del curs escolar 2015-2016 que ha de contindre detallats els apartats que s'establixen a continuació:  
  
1) Objectius generals del pla d'especialització esportiva.  
2) Quadro d'entrenadors, titulació, àrees de responsabilitat i horaris d'entrenament.  
3) Composició del grup d'esportistes. Divisió en subgrups d'entrenament.  
4) Objectius individuals dels esportistes per a la temporada.  
5) Planificació general d'entrenament per a la temporada per a cada subgrup, amb les especificacions següents:  
- Objectius generals en l'entrenament que s'establixen en cada període de la planificació i per a cada subgrup.  
- Estructura i justificació de les càrregues i dels continguts de l'entrenament.  
- Calendari de competicions assignat a cada grup d'esportistes.  
  
- Distribució de les sessions setmanals d'entrenament per a cada subgrup.  
- Tipus de controls, proves de camp i revisions mèdiques previstes, i situació dins de la planificació.  
6) Necessitats d'instal·lacions esportives i material específic, i previsió de la dotació.  
7) Relació d'entrenadors i/o clubs d'origen dels alumnes esportistes.  
  
8) Programa d'atenció als pares i mares i als entrenadors del club d'origen dels esportistes.  
9) Campanya de difusió del pla d'especialització entre el col·lectiu d'eixe esport.  
7.2.2. Per a noves modalitats esportives:  
La sol·licitud d'accés per a una modalitat esportiva nova estarà adreçada a alumnes esportistes que cursaran Ensenyament Secundari Obligatori o Batxiller en l'IES de Cheste.  
A les sol·licituds de subvenció per a l'accés als plans d'especialització esportiva de modalitat esportiva nova el funcionament dels quals estiga previst a partir del curs escolar 2015/2016, s'adjuntarà un projecte esportiu que desenrotllarà els aspectes següents:  
1) Objectius generals del pla d'especialització esportiva.  
2) Quadro d'entrenadors, titulació, àrees de responsabilitat i horaris d'entrenament.  
3) Previsió de la composició del grup d'esportistes. Divisió en subgrups d'entrenament.  
4) Planificació general d'entrenament per a la temporada per a cada subgrup, amb les especificacions següents:  
- Objectius generals en l'entrenament que s'establixen en cada període de la planificació i per a cada subgrup.  
- Estructura i justificació de les càrregues i continguts de l'entrenament.  
- Calendari de competicions assignat a cada grup d'esportistes.  
  
- Distribució de les sessions setmanals d'entrenament per a cada subgrup.  
- Tipus de controls, proves de camp i revisions mèdiques previstes, i situació dins de la planificació.  
5) Necessitats d'instal·lacions esportives i material específic, previsió de la dotació i justificació de la idoneïtat de les instal·lacions esportives que s'ha d'utilitzar en el Complex Educatiu de Cheste.  
6) Campanya de difusió del pla d'especialització entre el col·lectiu d'eixe esport.  
7) Proves d'accés que es convocaran, amb les especificacions següents:  
- Perfil físic i tècnic de l'esportista, junt a la bateria de test físics i tècnics que es desenrotllaran per seleccionar-lo.  
- Criteris de selecció esportius i acadèmics, i barem establit per a la valoració.  
8) Atenció als pares i mares i a entrenadors dels clubs d'origen dels esportistes.  
9) Pressupost detallat de gastos per a un curs escolar.  
7.2.3. Model de domiciliació bancària en què conste la titularitat del compte bancari en què es vullga rebre la subvenció sol·licitada, segons el model inclòs com a annex IV d'esta convocatòria. No serà necessari si s'ha presentat en una altra convocatòria; no obstant això, haurà d'indicar-se en quin i el número de compte.  
7.2.4. Documentació acreditativa que es troben al corrent dels seus obligacions tributàries i davant de la Seguretat Social, per mitjà d'un certificat referit al moment de finalització del termini de presentació de sol·licituds, de conformitat amb l'article 22 del Reial Decret 887/2006, pel qual s'aprova el Reglament de la Llei General de Subvencions.  
  
Per a formalitzar-ho, el beneficiari podrà:  
- Autoritzar expressament la Direcció General de l'Esport per a demanar davant dels òrgans competents les dades expressives d'estar al corrent en el compliment de les obligacions tributàries (estatals i autonòmiques) i davant de la Seguretat Social, per mitjà de l'emplenament de l'apartat E de la sol·licitud.  
- En el supòsit de no autoritzar-ho, el beneficiari haurà de presentar un certificat que acredite que ho complix, excepte quan ja s'hagen presentat, dins del mateix exercici econòmic, davant de la Direcció General de l'Esport, en compliment d'esta o semblant convocatòria de subvencions, sempre que s'indique expressament en quina convocatòria han sigut presentats i que els certificacions estiguen vigents en eixe moment.  
  
7.2.5. Declaració responsable de no estar incurs en les prohibicions per a obtindre la condició de beneficiari assenyalades en l'article 13 de la Llei 38/2003, de 17 de novembre, General de Subvencions. Esta declaració està inclosa en l'apartat D de la sol·licitud de subvenció.  
7.3. Tots els documents que s'aporten hauran de ser originals o còpies compulsades, excepte els impresos que s'adjunten a esta convocatòria, que hauran de ser originals.  
7.4. A més de la informació i documentació assenyalada, el Servici d'Esport de Competició i Entitats Esportives, com a òrgan instructor, podrà, en qualsevol moment de la tramitació de l'expedient, demanar-ne qualsevol altra que considere necessària per al millor coneixement i comprensió de l'aplicació de la subvenció.  
7.5. Les sol·licituds es presentaran en el Registre de la Conselleria d'Educació, Cultura i Esport; en les seccions d'Esports d'Alacant, Castelló i València, o en qualsevol dels llocs a què es referix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
En cas d'enviament per correu certificat, la presentació de la documentació en l'oficina de correus corresponent ha de fer-se en un sobre obert a fi que en la capçalera del primer full de la documentació presentada es facen constar clarament el nom de l'oficina, la data i el lloc de l'admissió.  
Quan la sol·licitud no es presente en cap dels registres dependents de la Conselleria d'Educació, Cultura i Esport, es recomana avisar per fax (108 697 973) a la Direcció General de l'Esport.  
  
Així mateix, podrà realitzar-se la presentació telemàtica de les sol·licituds, i per a això s'accedirà al catàleg de servicis públics interactius de la Generalitat accessibles en https://www.tramita.gva.es i se seleccionarà el servici corresponent. Per a poder accedir a este sistema telemàtic, el sol·licitant haurà de disposar de la firma electrònica avançada, bé amb el certificat reconegut d'entitat (persones jurídiques), bé amb el certificat reconegut per a ciutadans (persona física), ambdós emesos per l'Institut Valencià de Finances. En cas que es presente un certificat digital de persona física i que s'actue en representació d'una persona jurídica, s'haurà d'inscriure prèviament en el Registre de Representacions de Caràcter Voluntari davant de la Generalitat per a la realització de tràmits per via telemàtica. Si alguns dels documents que s'han d'aportar junt amb la sol·licitud no poden ser presentats de forma telemàtica, se'n farà l'entrega per registre d'entrada, en el termini més breu possible dins de l'establit en la base 7.6 d'esta convocatòria.  
  
7.6. El termini de presentació d'instàncies és de 20 dies hàbils a comptar de l'endemà de ser publicada en el Diari Oficial de la Comunitat Valenciana la convocatòria. L'incompliment d'este termini en determinarà automàticament l'exclusió.  
7.7. Quan la sol·licitud no reunisca els requisits o falte algun document complementari dels que en cada cas s'exigisquen, es requerirà les persones interessades perquè ho esmenen en el termini de 10 dies, amb indicació que, si no ho fan així, es considerarà que desistixen de la seua petició, amb la resolució prèvia dictada a este efecte.  
  
Octava. Valoració de les sol·licituds i resolució del procediment  
8.1. Als efectes previstos en esta orde, es constituirà una comissió tècnica d'avaluació formada per cinc membres designats pel director general de l'Esport, encarregada de l'estudi i la valoració de les sol·licituds presentades. Esta comissió estarà formada pel cap del Servici de Competició i Entitats Esportives, que actuarà com a president; un tècnic de la Direcció General de l'Esport, que actuarà com a secretari, i tres representants de les seccions d'Esports de les direccions territorials d'Educació, Cultura i Esport.  
8.2. La valoració de les sol·licituds s'efectuarà assignant una puntuació a cada pla d'especialització esportiva.  
8.2.1. Per a les federacions que tenen un pla d'especialització esportiva en funcionament i esportistes matriculats en el Complex Educatiu de Cheste durant el curs escolar 2014-2015, els plans d'especialització esportiva es puntuaran d'acord amb atesos els criteris de valoració següents:  
a) Nombre d'esportistes d'elit en les llistes corresponents al 2013 i al 2014 matriculats durant el curs 2014-2015, fins a un màxim de 10 punts, distribuïts de la manera següent:  
  
Esportistes d'elit matriculats (fins a 10 punts):  
  
 2 punts 4 punts 6 punts 8 punts 10 punts  
Esports individuals 1-2  
esportistes elit 3-4  
esportistes elit 5-9  
esportistes elit 10-4  
esportistes elit 15 o més esportistes elit  
Esports col·lectius 1-2  
esportistes elit 3-4  
esportistes elit 5-11  
esportistes elit 12-16  
esportistes elit 17 o més esportistes elit  
  
  
b) Nombre d'alumnes matriculats durant el curs 2014-2015 i necessitats de personal tècnic, fins a un màxim de 15 punts, distribuïts de la manera següent:  
  
Esportistes matriculats (fins a 10 punts):  
  
 2 punts 4 punts 6 punts 8 punts 10 punts  
Esports individuals 12-15  
esportistes 16-19  
esportistes 20-23  
esportistes 24-27  
esportistes 28 o més esportistes  
Esports col·lectius 12-18  
esportistes 19-24  
esportistes 25-30  
esportistes 31-35  
esportistes 36 o més esportistes   
  
  
Les necessitats de personal tècnic es puntuaran sumant fins a 5 punts segons els criteris següents:  
  
Necessitats de personal tècnic segons característiques dels entrenaments setmanals Punts  
Esports amb huit sessions d'entrenament setmanal, excepte en el cas que tots els esportistes siguen alumnes d'ESO i tinguen set sessions d'entrenament setmanal + 2,50 punts  
Esports amb un tècnic de suport almenys en el 50 % de les sessions + 2,50 punts  
  
  
c) Funcionament del pla d'especialització esportiva (fins a un màxim de 15 punts). Es valora en este apartat el funcionament i la consecució d'objectius del pla, tant el procés de selecció dels esportistes com la planificació i el projecte esportiu del pla i l'adequada utilització dels servicis de suport a l'esportista.  
Per a això es tenen en compte tres apartats:  
1. Procés de selecció dels esportistes (fins a 5 punts). Es puntua este apartat si el procés de selecció d'alumnes s'ha desenrotllat d'acord amb el que està previst (fins a 3 punts) i si l'alumnat seleccionat ha complit, durant el curs escolar, la normativa establida per als plans d'especialització esportiva d'acord amb el que preveuen les bases 4.5 i 4.6 de l'annex 2 d'esta orde (fins a 2 punts).  
2. Planificació i projecte esportiu (fins a 5 punts). Es puntua en este apartat si la planificació i el projecte esportiu són adequats als objectius dels plans i si l'execució diària del projecte s'ajusta als paràmetres de rendiment que s'hi especifiquen.  
3. Coordinació esportiva del pla en la seua relació amb els servicis de suport a l'esportista (fins a 5 punts). Es puntuen en este apartat la comunicació d'incidències i els resultats esportius, l'adequat ús de les instal·lacions esportives i la resta de situacions de relació amb el centre i d'utilització dels servicis de suport a l'esportista.  
8.2.2. Per a les federacions que no tenen un pla d'especialització esportiva en funcionament i esportistes matriculats en el Complex Esportiu de Cheste durant el curs escolar 2014-2015, els plans d'especialització esportiva es puntuaran d'acord amb els criteris de valoració següents:  
a) Valoració del projecte presentat (fins a un màxim de 20 punts). El projecte presentat es valorarà amb 0 punts en cas que el Complex Educatiu de Cheste no dispose de les instal·lacions esportives adequades per a la pràctica d'eixa modalitat esportiva i no siga viable l'adequació d'uns altres espais perquè el pla d'especialització esportiva puga dur-se a terme.  
Quan el complex dispose d'instal·lacions esportives adequades i disponibles, o siga viable adequar-les i disposar-ne, es puntuarà el projecte presentat d'acord amb els criteris següents:  
- Adequació dels objectius plantejats als objectius dels plans d'especialització esportiva: fins a 5 punts.  
- Adequació de les activitats previstes: fins a 5 punts.  
- Campanya de difusió del projecte: fins a 10 punts.  
b) Nombre d'alumnes proposats per al curs 2015/2016 i necessitats de personal tècnic, fins a un màxim de 10 punts, distribuïts de la manera següent:  
  
Nombre d'esportistes proposats (fins a 5 punts):  
  
 1 punts 2 punts 3 punts 4 punts 5 punts  
Esports individuals 12-15  
esportistes 16-19  
esportistes 20-23  
esportistes 24-27  
esportistes 28 o més esportistes  
Esports col·lectius 12-18  
esportistes 19-24  
esportistes 25-30  
esportistes 31-35  
esportistes 36 o més esportistes   
  
  
Les necessitats de personal tècnic es puntuaran sumant fins a 5 punts segons els criteris següents:  
  
Necessitats de personal tècnic segons característiques dels entrenaments setmanals Punts  
Esports amb huit sessions d'entrenament setmanal, excepte en el cas que tots els esportistes siguen alumnes d'ESO i tinguen set sessions d'entrenament setmanal + 2,50 punts  
Esports amb un tècnic de suport almenys en el 50 % de les sessions + 2,50 punts  
  
  
c) Nombre d'esportistes d'elit en les llistes corresponents al 2013 i al 2014 (fins a un màxim de 10 punts) distribuïts de la manera següent:  
  
- 2 punts: menys de 25 esportistes d'elit en les llistes de referència.  
- 4 punts: 25 o més esportistes d'elit en les llistes de referència.  
- 6 punts: 50 o més esportistes d'elit en les llistes de referència.  
- 8 punts: 75 o més esportistes d'elit en les llistes de referència.  
- 10 punts: 100 o més esportistes d'elit en les llistes de referència.  
  
8.3. Assignació dels mòduls de subvenció. S'assignaran mòduls de subvenció per orde de puntuació a 10 plans d'especialització esportiva i amb el següent orde de prelació:  
a) S'assignaran mòduls de subvenció, en primer lloc, a les sol·licituds de subvenció per als plans d'especialització esportiva que ja es desenrotllen en el Complex Educatiu de Cheste i obtinguen una puntuació mínima de 20 punts, per orde de puntuació.  
b) En segon lloc, en cas que no s'hagen cobert amb els plans d'especialització esportiva previstos en el supòsit anterior els 10 plans convocats, s'assignaran mòduls de subvenció a les sol·licituds de subvenció per als plans d'especialització esportiva que inicien l'activitat en el Complex Educatiu de Cheste durant el curs escolar 2015/2016 i obtinguen una puntuació mínima de 25 punts, per orde de puntuació.  
  
c) En cas de no haver cobert amb els plans d'especialització esportiva previstos en els supòsits anteriors la totalitat dels plans d'especialització esportiva previstos, s'assignaran mòduls de subvenció, en tercer lloc, a les sol·licituds de subvenció per als plans d'especialització esportiva que ja es desenrotllen en el Complex Educatiu de Cheste i obtinguen una puntuació inferior a 20 punts per orde de puntuació.  
  
d) Finalment, s'assignaran mòduls de subvenció a les sol·licituds de subvenció per als plans d'especialització esportiva que inicien la seua activitat en el Complex Educatiu de Cheste durant el curs escolar 2015/2016 i obtinguen una puntuació inferior a 25 punts.  
8.4. L'assignació dels mòduls serà:  
a) Plans que es desenrotllen en el Complex Educatiu de Cheste durant el curs escolar actual.  
- Mòdul bàsic de 9.000 euros: correspon un mòdul bàsic de subvenció a cada una de les federacions esportives que matriculen a l'inici de cada curs escolar, mantenen durant tot el curs a un grup homogeni d'esportistes i complixen els requisits de nombre mínim d'alumnes establits en la base quarta de l'annex I d'esta orde, amb la distribució següent:  
  
\* Període comprés entre el gener i el juny de 2015 (curs 2014-2015): 6.000 euros.  
\* Període comprés entre el setembre i el desembre de 2015 (curs 2015-2016): 3.000 euros.  
- Mòdul d'esportistes d'elit de fins a un màxim de 1.500 euros, amb la distribució següent:  
\* Període comprés entre el gener i el juny de 2015 (curs 2014-2015):  
10 punts: correspon un mòdul de 1.000 euros.  
8 punts: correspon un mòdul de 800 euros.  
6 punts: correspon un mòdul de 700 euros.  
4 punts: correspon un mòdul de 600 euros.  
2 punts: correspon un mòdul de 400 euros.  
\* Període comprés entre el setembre i el desembre de 2015 (curs 2015-2016):  
10 punts: correspon un mòdul de 500 euros.  
8 punts: correspon un mòdul de 400 euros.  
6 punts: correspon un mòdul de 300 euros.  
4 punts: correspon un mòdul de 200 euros.  
2 punts: correspon un mòdul de 100 euros.  
- Mòdul de personal tècnic del pla d'especialització esportiva de fins a un màxim de 8.000 euros: correspon a cada una de les federacions esportives que, per les necessitats especials de la preparació dels esportistes, per ser un grup nombrós i/o per estar dividits en grups d'edat i/o nivell, necessiten incrementar la relació de tècnics que participen en el pla d'especialització esportiva, amb la distribució següent:  
  
\* Període comprés entre el gener i el juny de 2015 (curs 2014-2015): un màxim de 5.000 euros que es distribuiran entre els plans de manera proporcional a la puntuació obtinguda en este apartat i en funció de la disponibilitat pressupostària.  
\* Període comprés entre el setembre i el desembre de 2015 (curs 2015-2016): un màxim de 3.000 euros que es distribuiran entre els plans de manera proporcional a la puntuació obtinguda en este apartat i en funció de la disponibilitat pressupostària.  
- Mòdul de funcionament de fins a un màxim de 8.000 euros: correspon a cada una de les federacions esportives per l'experiència, valoració del funcionament del pla d'especialització esportiva, planificació esportiva, compliment d'objectius, coordinació del pla i selecció d'esportistes, amb la distribució següent:  
\* Període comprés entre el gener i el juny de 2015 (curs 2014-2015): un màxim de 5.000 euros que es distribuiran entre els plans de manera proporcional a la puntuació obtinguda en este apartat i en funció de la disponibilitat pressupostària.  
\* Període comprés entre el setembre i el desembre de 2015 (curs 2015-2016): un màxim de 3.000 euros que es distribuiran entre els plans de manera proporcional a la puntuació obtinguda en este apartat i en funció de la disponibilitat pressupostària.  
Estes dotacions podran augmentar-se o disminuir-se de manera proporcional si, una vegada adjudicats els mòduls entre els 10 projectes que superen la puntuació mínima establida, l'import total no coincidix amb la disponibilitat pressupostària.  
b) Plans que causen baixa en el Complex Educatiu de Cheste durant el curs escolar 2015/2016.  
L'assignació de mòduls, en el cas d'un pla d'especialització esportiva que funciona durant el curs escolar 2014/2015 però que no es desenrotllarà en el curs 2015/2016, serà igual que en les anteriors però exclusivament les referides als períodes de gener-juny.  
c) Plans que iniciaran a desenrotllar-se en el Complex Educatiu de Cheste durant el curs escolar 2015/2016.  
Per al cas de projectes que s'iniciaran en el curs 2015/2016, l'assignació de mòduls serà:  
- Mòdul bàsic de 3.000 euros: correspon un mòdul bàsic de subvenció a cada una de les federacions esportives que matriculen a l'inici de cada curs escolar, mantenen durant tot el curs a un grup homogeni d'esportistes i complixen els requisits de nombre mínim d'alumnes establits en la base primera del annex II d'esta orde, amb la distribució següent:  
  
\* Període comprés entre el setembre i el desembre de 2015 (curs 2015-2016): 3.000 euros.  
- Mòdul d'esportistes d'elit de fins a un màxim de 500 euros, amb la distribució següent:  
\* Període comprés entre el setembre i el desembre de 2015 (curs 2015-2016):  
10 punts: correspon un mòdul de 500 euros.  
8 punts: correspon un mòdul de 400 euros.  
6 punts: correspon un mòdul de 300 euros.  
4 punts: correspon un mòdul de 200 euros.  
2 punts: correspon un mòdul de 100 euros.  
- Mòdul de personal tècnic del pla d'especialització esportiva de fins a un màxim de 3.000 euros: correspon a cada una de les federacions esportives que, per les necessitats especials de la preparació dels esportistes, per ser un grup nombrós i/o per estar dividits en grups d'edat i/o nivell, necessiten incrementar la relació de tècnics que participen en el pla d'especialització esportiva, amb la distribució següent:  
  
\* Període comprés entre el setembre i el desembre de 2015 (curs 2015-2016): un màxim de 3.000 euros que es distribuiran entre els plans de manera proporcional a la puntuació obtinguda en este apartat i en funció de la disponibilitat pressupostària.  
8.5. La comissió tècnica d'avaluació establirà una prelació entre les sol·licituds presentades després de comparar-les atenent els criteris de valoració fixats, establirà la puntuació mínima en cada modalitat de subvenció en funció de la disponibilitat pressupostària i adjudicarà només aquelles que hagen obtingut major valoració fins a l'exhauriment del crèdit pressupostari consignat a este efecte.  
  
8.6. No es concedirà subvenció en cas que no s'haja justificat correctament la subvenció de l'any anterior, en temps i forma.  
8.7. Una vegada formalitzats els actes d'instrucció corresponents, la comissió tècnica d'avaluació elevarà, a través de l'òrgan instructor, la proposta de concessió o de denegació al director general de l'Esport, qui resoldrà sobre l'ajuda i en determinarà la quantia.  
  
8.8. El director general de l'Esport resoldrà la concessió o la denegació de les sol·licituds presentades en el termini màxim de sis mesos des de la publicació de la convocatòria en el Diari Oficial de la Comunitat Valenciana. No obstant això, les sol·licituds sobre les quals no recaiga una resolució expressa en el termini de sis mesos des de la publicació de la convocatòria, es consideraran denegades. La Direcció General de l'Esport notificarà a les persones interessades la resolució de concessió o de denegació de les sol·licituds presentades dins del mateix termini de sis mesos.  
  
Novena. Obligacions dels beneficiaris  
9.1. Mantindre's en la situació que legitima la concessió de la subvenció concedida i complir la finalitat que ho motiva.  
9.2. Acreditar el compliment dels requisits i condicions que determinen la concessió o el gaudi de l'ajuda.  
9.3. Sotmetre's a les actuacions de control financer que corresponen a la Intervenció General en relació amb les subvencions i ajudes concedides.  
9.4. Comunicar a la Direcció General de l'Esport l'obtenció de subvencions, ajudes, ingressos o recursos per a la mateixa finalitat, procedents d'altres administracions o ens públics o privats. Esta comunicació haurà d'efectuar-se tan prompte com es conega i, en tot cas, abans de la justificació dels fons percebuts.  
9.5. Acreditar que es troba al corrent en el compliment dels seus obligacions tributàries i davant de la Seguretat Social, segons s'indica en la base 7.2.4.  
9.6. Disposar dels llibres comptables per a garantir l'adequat exercici de les facultats de comprovació i control.  
9.7. Conservar els documents justificatius de l'aplicació dels fons percebuts, incloent-hi els documents electrònics, mentres puguen ser objecte de les actuacions de comprovació i control.  
9.8. Fer constar expressament en tota informació o documentació pròpia dels plans d'especialització esportiva la col·laboració de la Generalitat.  
9.9. El fet d'elaborar els plans d'especialització esportiva per als quals va ser concedida la subvenció serà d'exclusiva responsabilitat de l'entitat. També hauran de fer-se càrrec dels mitjans humans i materials necessaris per a complir-ho, fins i tot el de les obligacions fiscals i de la Seguretat Social que deriven d'estos.  
  
9.10. Presentar a la Direcció General de l'Esport les adaptacions tècniques i pressupostàries del projecte presentat en funció de la subvenció concedida i notificar qualsevol proposta de canvi o de modificació del pla d'especialització i dels pressupostos presentats en el moment en què es produïsca.  
9.11. Mantindre's dins dels requisits i criteris establits en l'annex II d'esta orde, sobre funcionament dels plans d'especialització esportiva.  
  
9.12. Reintegrar els fons percebuts en els supòsits previstos en la base deu.  
9.13. Les federacions beneficiàries atendran els entrenaments dels esportistes dels plans durant tot el curs escolar, en els horaris que la Direcció General de l'Esport dictamine, i substituiran els entrenadors en els casos d'absència puntual o temporal d'estos.  
  
  
Deu. Modificació de la resolució de concessió  
10.1. L'import de la subvenció concedida no podran ser, en cap cas, d'una quantia que, aïlladament o en concurrència amb subvencions, ajudes, ingressos o recursos, supere el cost de l'activitat subvencionada.  
  
10.2. Tota alteració en les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes atorgades per altres administracions o ens públics o privats, podran donar lloc a la modificació de la resolució de la concessió.  
  
10.3. En cas que s'augmente la dotació pressupostària d'esta línia, l'augment es distribuirà entre els sol·licitants sense obrir un nou termini de sol·licituds, en aplicació dels criteris establits en estes bases.  
  
10.4. Podrà ser motiu de minoració de la subvenció no haver justificat la totalitat dels gastos.  
  
Onze. Procediment de pagament i terminis de justificació  
11.1. El lliurament de les subvencions es produirà amb la justificació prèvia documental dels gastos corresponents a la realització de l'activitat objecte de la subvenció concedida. Este lliurament podrà ser d'una sola vegada o en parts, amb la justificació prèvia del total o d'un mínim del 25 % de la subvenció concedida.  
11.2. Terminis de justificació  
Amb caràcter general, el termini de presentació de les justificacions conclourà el 15 de setembre de 2015 per a les activitats que es desenrotllen en el període comprés entre els mesos de gener i juny, i el 15 de novembre de 2015 per a les ajudes relatives a les activitats que es desenrotllen entre els mesos de setembre i desembre de 2015.  
11.3. Una vegada transcorregut el termini establit de justificació sense que esta s'haja presentat, es requerirà el beneficiari perquè, en el termini improrrogable de quinze dies, siga presentada. La falta de presentació de la justificació en el termini establit en este apartat comportarà la pèrdua de la subvenció i la resta de responsabilitats establides en la Llei General de Subvencions. La presentació de la justificació en el termini addicional establit en este apartat no eximirà el beneficiari de les sancions que, d'acord amb la Llei General de Subvencions, corresponguen.  
  
Dotze. Justificació de la subvenció  
12.1. La Conselleria d'Educació, Cultura i Esport abonarà la subvenció després de la presentació de la documentació justificativa següent:  
a) Una memòria d'actuació justificativa del compliment de les condicions imposades en la concessió de la subvenció, amb indicació dels punts següents:  
- Relació dels esportistes que integren el pla d'especialització esportiva, el club a què pertany i el millor resultat esportiu que ha obtingut eixe esportista durant l'any en curs.  
- Esportistes del pla que han participat en els campionats d'Espanya de la seua edat o en competicions internacionals, amb especificació de la data, la seu i el tipus de competició.  
- Relació de convocats per la selecció nacional o autonòmica.  
- Qualsevol altra informació que la federació considere d'interés.  
- Informe de valoració del funcionament del pla d'especialització esportiva elaborat pel coordinador.  
b) Una relació classificada de tots els gastos de l'activitat subvencionada, amb indicació del creditor i del document, l'import i la data d'emissió. S'indicarà quins d'estos gastos són finançats amb la subvenció concedida i la data de pagament. S'adjuntaran les factures originals, amb còpia, dels gastos subvencionats. Les factures originals seran tornades una vegada hagen sigut comprovades i segellades.  
k) Un detall d'altres ingressos o subvencions que hagen finançat l'activitat subvencionada, amb indicació de l'import i de la procedència.  
  
d) Els tres pressupostos que, en aplicació de l'article 31.3 de la Llei General de Subvencions, modificat per la disposició final quinta de la Llei 14/2011, de la Ciència, la Tecnologia i la Innovació, haja d'haver sol·licitat el beneficiari per als gastos d'adquisició d'equipament o de prestació de servicis per empreses de consultories o d'assistència tècnica que superen la quantitat de 18.000 euros. L'elecció es farà d'acord amb criteris d'eficiència i economia, i caldrà justificar expressament en una memòria l'elecció, quan no recaiga en la proposta econòmica més avantatjosa.  
12.2. Els justificants que integren cada compte justificatiu hauran de complir els requisits establits en el Reial Decret 1619/2012, de 30 de novembre, pel qual s'aprova el reglament pel qual es regulen les obligacions de facturació.  
12.3. Els següents gastos queden exclosos de la possibilitat de justificació:  
- Adquisició d'immobilitzat.  
- Adquisició de béns destinats a la venda.  
- Tributs (excepte l'IVA no repercutit).  
- Aportacions a sistemes complementaris de pensions.  
- Multes i recàrrecs per pròrroga o per constrenyiment imposats per qualsevol administració pública.  
- Els bitllets emesos i no utilitzats.  
- Gastos extres d'hotel o semblant, bar, minibar, etc.  
- Indemnitzacions per acomiadament.  
- Indemnitzacions per raó de servici que superen les quanties exceptuades de gravamen establides en la legislació vigent de l'IRPF.  
  
- Gastos sumptuaris.  
12.4. Amb caràcter general, no podran justificar-se amb càrrec a la subvenció tots aquells gastos que es financen amb aportacions directes d'esportistes, clubs o tècnics, com ara llicències esportives, mutualitats, quotes de curset, etc.  
  
Tretze. Reintegrament i/o revocació de les subvencions  
13.1. Pertocarà el reintegrament de les quantitats percebudes i l'exigència de l'interés de demora des del moment del pagament de la subvenció, o, si és el cas, la revocació de la subvenció, en els casos següents:  
a) Incompliment de l'obligació de justificació.  
b) Obtenció de la subvenció sense reunir les condicions requerides.  
c) Incompliment de la finalitat per a la qual va ser concedida la subvenció.  
d) Incompliment de les condicions imposades als beneficiaris amb motiu de la concessió de la subvenció.  
e) Igualment, en el supòsit previst en la base 9.4, quan la subvenció principal siga la de la Conselleria d'Educació, Cultura i Esport, pertocarà el reintegrament de l'excés obtingut sobre el cost de l'activitat exercida.  
f) Tots aquells casos que establix el capítol I del títol II de la Llei 38/2003, de 17 de novembre, General de Subvencions.  
13.2. Els supòsits de reintegrament s'establixen sense perjuí dels casos en què siga procedent incoar un expedient sancionador d'acord amb el que establixen els articles 52 i següents de la Llei General de Subvencions.  
  
Catorze. Legislació aplicable  
En tot allò no previst en esta orde, els beneficiaris se sotmetran al que establixen el text refós de la Llei d'Hisenda Pública de la Generalitat Valenciana, la Llei de Pressupostos de la Generalitat per a l'exercici de què es tracte i la Llei 38/2003 General de Subvencions.  
  
  
  
ANNEX II  
Bases per les quals es regula la selecció dels alumnes esportistes que participen en els plans d'especialització esportiva que desenrotllen les federacions esportives en el Complex Educatiu de Cheste.  
  
Primera. Selecció dels esportistes que integren els plans d'especialització esportiva  
1.1. La incorporació del nou alumnat que integra els plans d'especialització esportiva, tant en cas de federacions que ja funcionen com en cas de federacions de nou accés, haurà d'executar-se d'acord amb una convocatòria de realització de proves d'aptitud física i esportiva, que anirà a càrrec de les federacions esportives en coordinació amb la Direcció General de l'Esport.  
La convocatòria de proves d'aptitud física i esportiva ha de fer-se pública, almenys amb sis mesos d'antelació a l'inici del curs, entre els clubs i/o esportistes interessats pels mitjans que crega oportuns la federació corresponent, i serà almenys obligatori que siga publicat en la seua pàgina web i que continga els requisits següents:  
a) Nombre de places que es convoquen per al curs corresponent.  
b) Documentació que s'ha de presentar per a la realització de les proves d'accés. Mínim: imprés de sol·licitud, fotocòpia del DNI o del llibre de família del candidat i fotocòpia dels butlletins d'avaluació dels seus estudis de Primària o d'ESO del curs anterior i del curs actual.  
  
c) Edats o curs acadèmic per al qual es convoquen les places.  
d) Termini de sol·licitud.  
e) Criteris acadèmics d'accés (establits en esta orde).  
  
f) Criteris esportius (físics i tècnics específics d'accés).  
g) Relació de proves esportives d'accés, descripció d'estes i valoració i barems específics de les proves.  
h) Proves d'aptitud mèdica i psicotècnica.  
i) Procediment de selecció definitiva dels alumnes que integren els plans.  
j) Lloc, data de celebració i horari de la convocatòria de les proves d'accés.  
k) Adreça, telèfon, adreça electrònica, horari d'atenció i persona de contacte en la federació.  
1.2. Una vegada realitzades les proves d'aptitud física i esportiva, la federació farà pública, en un termini màxim de sis dies, l'acta d'aptes i no aptes en les esmentades proves. S'establirà un orde de prelació entre els candidats i candidates valorats com a aptes, d'acord amb els barems establits en la convocatòria de les proves.  
1.3. La federació esportiva corresponent proposarà a la Direcció General de l'Esport el llistat d'alumnes de nou ingrés per al curs 2015/2016 que, d'acord amb els resultats en les proves d'aptitud física i esportiva, proposa per a incorporar-se als plans, així com un llistat prioritzat dels alumnes que integren la llista de reserves.  
  
1.4. Així mateix, la federació proposarà a la Direcció General de l'Esport el llistat d'alumnes que, d'acord amb els requisits establits en este annex, proposa perquè continuen en els plans d'especialització esportiva en el curs escolar 2015/2016.  
  
  
Segona. Comissió de Selecció i Permanència d'Esportistes  
2.1. La selecció definitiva de l'alumnat serà efectuada per una comissió de selecció i permanència d'esportistes designada a este efecte, que valorarà els resultats obtinguts en les proves d'aptitud física, esportiva, mèdica i psicotècnica, així com l'expedient acadèmic de l'alumne (del curs actual i, almenys, d'un curs anterior), i que comprovarà que tots els alumnes, incloent-hi els qui integren els plans en el curs escolar 2014-2015 i que han sigut proposats perquè hi continuen, complixen els requisits establits en esta orde. No se seleccionaran aquells alumnes que no siguen considerats aptes en les proves mèdiques o psicotècniques. La comissió estarà composta per set membres designats pel director general de l'Esport, tres d'ells en representació de les federacions esportives que desenrotllen plans d'especialització esportiva i la resta entre el personal de la Direcció General de l'Esport i del Complex Educatiu de Cheste.  
  
La mencionada comissió de selecció i permanència d'esportistes seleccionarà els alumnes que s'incorporen per primera vegada al pla d'especialització esportiva entre aquells que propose la federació esportiva corresponent pels resultats obtinguts en les proves d'aptitud física, esportiva, mèdica i psicotècnica. Per a la selecció definitiva dels alumnes, esta comissió tindrà en compte estos resultats i, a més, els resultats acadèmics del curs actual, i, com a mínim, de totes les avaluacions del curs anterior. A més, la comissió comprovarà que els alumnes seleccionats complixen els requisits establits en les bases tercera i quarta d'este annex.  
2.2. La comissió de selecció i permanència d'esportistes seleccionarà també els alumnes esportistes que ja formen part dels plans d'especialització esportiva en el curs 2014-2015, que complisquen els requisits establits en les bases tercera i quarta d'este annex i que hagen sigut proposats per la federació esportiva corresponent per a continuar en els plans.  
  
Tercera. Requisits esportius  
a) Per als alumnes esportistes de nou accés, haver superat la bateria de proves físiques, tècniques, mèdiques i psicotècniques d'aptitud per a la pràctica esportiva determinades de comú acord entre la Direcció General de l'Esport i les federacions esportives; per als alumnes que ja formen part dels plans d'especialització esportiva en el curs actual, haver superat els nivells d'entrenament i de rendiment esportiu establits per la federació esportiva corresponent.  
  
b) Estar en possessió de la corresponent llicència oficial i en vigor de la federació esportiva o dels Jocs Esportius de la Comunitat Valenciana.  
c) L'alumne demostrarà, si així se li requerix, la seua condició de valencià.  
  
Quarta. Requisits acadèmics  
4.1. Els plans d'especialització s'adrecen a alumnes esportistes matriculats en centres escolars de la Comunitat Valenciana i que cursaran algun dels següents cursos acadèmics:  
- Alumnes nascuts el 2003 que cursaran 1r d'ESO.  
- Alumnes nascuts el 2002 que cursaran 2n d'ESO.  
- Alumnes nascuts el 2001 que cursaran 3r d'ESO.  
- Alumnes nascuts el 2000 que cursaran 4t d'ESO.  
- Alumnes nascuts el 1999 que cursaran 1r de Batxillerat.  
4.2. La comissió de selecció i permanència d'esportistes a què es referix la base segona d'este annex podrà valorar, excepcionalment, la selecció d'esportistes que no complisquen els requisits establits en esta base, en els casos que s'especifiquen a continuació:  
  
a) Que l'alumne no estiga matriculat durant este curs escolar en un centre escolar de la Comunitat Valenciana però que es demostre documentalment que es trasllada a la Comunitat Valenciana per motius familiars o laborals i totalment al marge de motivacions esportives.  
  
b) En cas d'alumnes que s'incorporen al sistema educatiu espanyol, provinents d'altres països, que l'alumne no cursarà els estudis especificats en esta base per al seu any de naixement, però que es demostre documentalment que la pèrdua d'un curs acadèmic va ser motivada per la incorporació al sistema educatiu espanyol.  
En tot cas, la comissió de selecció i permanència d'esportistes decidirà sobre la conveniència o no de la incorporació d'estos alumnes.  
  
4.3. Els requisits acadèmics que han de complir els nous alumnes que accedixen als plans d'especialització esportiva són:  
a) En el cas d'alumnes esportistes que sol·liciten la incorporació en el curs de primer d'Ensenyament Secundari Obligatori, han d'haver superat totes les assignatures del curs anterior corresponent i acreditar, si és el cas, el nivell de competències bàsiques corresponent a sext de Primària.  
b) En el cas d'alumnes esportistes que sol·liciten la incorporació en els cursos de segon, tercer i quart de l'etapa d'Ensenyament Secundari Obligatori, han d'estar en condicions de promocionar a eixos cursos una vegada realitzada la prova extraordinària, i acreditar, si és el cas, el nivell de competències bàsiques corresponent a l'últim curs superat.  
c) En cas d'alumnes que sol·liciten la incorporació al curs de primer de l'etapa de Batxillerat, han d'estar en condicions de promocionar al curs mencionat una vegada realitzada la prova extraordinària (expedició del títol de graduat en Ensenyament Secundari Obligatori).  
d) En el cas dels alumnes esportistes de l'etapa de Batxillerat, hauran d'acollir-se a les modalitats i optatives que s'oferisquen als grups d'esportistes.  
e) Cap alumne podrà ser seleccionat si en les notes d'una de les avaluacions del curs actual presenta més de sis insuficients o si en les notes del curs anterior presenta més de 12 insuficients sumant les assignatures suspeses en dos avaluacions i en alguna de les avaluacions del curs actual ha suspés més de quatre assignatures.  
f) En la selecció dels esportistes tindran preferència i se seleccionaran, en primer lloc, aquells que estiguen en condicions de promocionar al curs següent en la convocatòria de juny. Els alumnes que estiguen en condicions de promocionar al curs següent una vegada realitzada la prova extraordinària, només podran ser seleccionats en cas que queden places vacants una vegada adjudicades les places convocades entre els alumnes que hagen promocionat en la convocatòria de juny.  
4.4. Excepcionalment, la comissió de selecció i permanència d'esportistes podrà valorar la selecció d'esportistes que no complisquen els requisits establits en la base 4.3, apartat e), quan es puga comprovar que el nombre de suspensos ha sigut conseqüència d'unes circumstàncies concretes i no reiterades en el temps.  
4.5. Els requisits perquè un alumne que pertany als plans d'especialització esportiva es mantinga en estos són:  
a) Superar esportivament els nivells d'entrenament o de rendiment esportiu establits per la seua federació esportiva corresponent i participar en les competicions designades per la federació i/o el club.  
  
b) Superar acadèmicament el curs escolar corresponent.  
c) Mantindre una actitud i un comportament de manera que no hi haja per part del professorat acadèmic, de residències o d'entrenament esportiu, informes raonats que aconsellen l'eixida de l'alumne dels plans d'especialització esportiva.  
d) Formalitzar els requisits de matricula acadèmica en l'IES número 1 del Complex Educatiu de Cheste, així com en el centre de residències del mencionat complex, durant el període i termini establits per este fi.  
  
e) Quan un alumne esportista que pertany als plans d'especialització esportiva hi renuncie voluntàriament, no es permetrà que s'hi reintegre posteriorment.  
4.6. Així mateix, els alumnes integrats en els plans d'especialització esportiva podran causar-hi baixa durant els dos primers trimestres del curs o al finalitzar este quan no complisquen les seues obligacions com a esportista dels plans, la qual cosa, a més d'allò que s'ha especificat en els apartats anteriors, implica:  
- No acumular faltes d'assistència a classe i als entrenaments que no hagen quedat degudament justificades.  
- No fumar ni consumir drogues o substàncies estupefaents, ni begudes alcohòliques ni promoure'n el consum.  
- Romandre intern en la residència del Complex Educatiu de Cheste durant els dies lectius, segons el calendari escolar.  
En estos supòsits, els alumnes quedaran a costa de la decisió que, respecte a la seua matrícula en l'IES, adopte la Inspecció Educativa.  
- No participar en competicions esportives en representació de clubs o entitats d'altres comunitats autònomes sense autorització expressa de la Direcció General de l'Esport.  
  
Quinta. Llistats d'alumnes admesos i no admesos  
5.1. Una vegada formalitzats els actes d'instrucció corresponents, la comissió de selecció i permanència d'esportistes notificarà a les corresponents federacions esportives, per mitjà de l'òrgan instructor, el llistat d'alumnes admesos i no admesos en els plans d'especialització esportiva per al curs escolar 2015/2016, i haurà de comunicar als interessats admesos que ho són de manera definitiva.  
5.2. La federació haurà de comunicar a la Conselleria d'Educació, Cultura i Esport, si és el cas, els errors detectats en el llistat d'admesos mencionat en el termini màxim de 10 dies des del moment de la notificació.  
5.3. L'òrgan instructor enviarà el llistat definitiu a l'Institut d'Educació Secundària número 1 del Complex Educatiu de Cheste.